stanford-oval/wikipedia huggingface dataset:
Fall Out Boy
Historia > 2003—2004

Minialbumin julkaisun jälkeen Andy Hurley, joka oli ennen soittanut Racetraitorissa, liittyi yhtyeeseen rumpaliksi. Patrick Stump otti toisen kitaran ja Raccine ja Mike lähtivät. Samana vuonna he siirtyivät Fueled by Ramenille ja julkaisivat ensimmäisen kokopitkän albuminsa, Take This To Your Grave, 6. toukokuuta 2003. Yhtye sai Island Recordsilta ennakkoa voidakseen äänittää levyn, mutta siihen sisältyi etuosto-oikeus Fall Out Boyn seuraavaan albumiin. Rahoitus oli paikallaan, ja Take This To Your Graven nauhoitukset pidettiin Butch Vigin, Garbagen rumpalin Smart Studiosilla Madisonissa, Wisconsinissa.
Singlejä "Grand Theft Autumn/Where Is Your Boy" ja "Saturday" soitettiin suurilla radiokanavilla ympäri maata ja albumi myi hyvin, ja seuraavan levyn ilmestymisen jälkeen se ylsi kultatasolle eli 500 000 myytyyn levyyn.
Fall Out Boy kirjoitti sopimuksen Island Recordsin kanssa. Äänittäessä seuraavaa levyä he julkaisivat akustisen EP:n My Heart Will Always Be The B-Side To My Tongue Fueled by Ramenilla toukokuun 18. 2004. Se ylsi sijalle 153 Billboard Top 200-listalla, mikä oli heidän ensimmäinen listasijoituksensa. Kahden levyn paketti sisälsi myös DVD:n.
Historia > 2005—2006

3. maaliskuuta 2005 Fall Out Boy julkaisi kolmannen albuminsa From Under the Cork Tree, joka ylsi Billboard 200 -listalla sijalle 9 ja myi yli 68 000 kappaletta ensimmäisellä viikolla. Levy on myynyt yli 2,5 miljoonaa kopiota pelkästään Yhdysvalloissa. Aikaisemmin samana vuonna Pete Wentz yritti itsemurhaa, ja levyn raita "7 Minutes in Heaven (Atavan Halen)" kertoo tapahtumasta. Levyltä julkaistiin singleinä "Sugar, We're Goin Down", jonka video voitti MTV2 Awardin vuoden 2005 MTV Video Music Awardsissa, "Dance, Dance" sekä "A Little Less Sixteen Candles, a Little More 'Touch Me'". Kappaleet saivat paljon listasijoituksia, joihin FOB ei aikaisemmin ollut yltänyt, tuoden yhtyeen suuren yleisön suosioon.
Historia > 2007—2008

6. helmikuuta 2007 Fall Out Boy julkaisi neljännen albuminsa Infinity On High, jota myytiin ensimmäisellä viikolla 260 000 kappaletta. Ensimmäinen single "This Ain't a Scene, It's an Arms Race" saavutti ykkössijan Billboard Pop 100 -listalla ja kakkossijan Billboard Hot 100 -listalla. Levyltä on julkaistu myös singlet "The Carpal Tunnel of Love", "Thnks fr th Mmrs" ja "The Take Over, The Breaks Over".
Fall Out Boy esiintyi Timbalandin levyllä Shock Value kappaleessa "One and Only". Patrick lauloi kahdella Gym Class Heroes -yhtyeen kappaleella. Fall Out Boy julkaisi viidennen albuminsa Folie à Deux 16. joulukuuta, joka sisältää hitin "I Don't Care".
Historia > 2013–2014

Helmikuussa 2013 Fall Out Boy ilmoitti tekevänsä paluun. Yhtye julkaisi 4. helmikuuta 2013 uuden singlen, ”My Songs Know What You Did In The Dark”. Toukokuussa 2013 yhtye julkaisi uuden studioalbumin, nimeltään Save Rock and Roll'.
Historia > 2014-

2.6.2014 Wentz ilmoitti hänen ja Stumpin kirjoittavan uutta musiikkia. Myöhemmin tapahtuneessa Rock Sound-lehden tekemässä haastattelussa Fall out Boy ilmoitti uuden albumin olevan tulossa. Bändin kuudes studioalbumi ilmestyi vuoden 2015 alussa.
"Centuries" on tulevan albumin pääsingle. Kappale julkistettiin BBC radio 1 kanavalla 8.9.2014. Seuraavana päivänä kappale julkaistiin maailmanlaajuisesti.
Hyväntekeväisyys

Fall Out Boy tukee Invisible Children Inc.-järjestöä, joka auttaa Ugandan lapsia ja levittää tietoa siellä tapahtuvasta lasten sieppaamisesta lapsisotilaiksi. FOB kuvasi aiheesta musiikkivideon kappaleeseen I'm Like a Lawyer with the Way I'm Always Trying to Get You Off (Me & You). He esiintyivät myös kansainvälisessä ilmastonmuutoksen vuoksi järjestetyssä Live Earthissa 7. heinäkuuta 2007.
Arvostelu

Vaikka rumpali Andy Hurley on kasvissyöjä ja on tehnyt lahjoituksia PETA:lle, eläinoikeusjärjestöt ovat arvostelleet Fall Out Boy:ta koska he käyttivät simpansseja, orankia ja apinaa "Thnks fr th Mmrs" -musiikkivideolla. Järjestöjen vastustuksesta välittämättä Pete Wentz toi simpanssin Kerrang! Awardseihin. Vuonna 2006 Pete kuvattiin MTV Video Music Awardseissa mustavalkoisen apinan kanssa.
Jäsenet

Patrick Stump – laulu, piano (2001–); kitara (2002–)
Joe Trohman – kitara, taustatalaulu (2001–)
Pete Wentz – basso, taustalaulu (2001–)
Andy Hurley – rummut, perkussiot (2003–), taustalaulu (2013–)
T.J. Kunasch – kitara, taustalaulu (2001–2002)
Brandon Hamm – kitara, taustalaulu (2002)
Ben Rose – rummut, perkussiot (2001)
Mike Pareskuwicz – rummut, perkussiot (2001–2003)
Diskografia > Studioalbumit

Fall Out Boy's Evening Out with Your Girlfriend (2003, mini-LP)
Take This To Your Grave (2003)
From Under The Cork Tree (2005)
Infinity on High (2007)
Folie à Deux (2008)
Save Rock and Roll (2013)
American Beauty/American Psycho (2015)
Mania (2018)
So Much (for) Stardust (2023)
Diskografia > Livealbumit

Live in Phoenix (2008)
Live in Tokyo (2013)
Diskografia > Singlet

Dead On Arrival (2003)
Grand Theft Autumn/Where Is Your Boy (2003)
Saturday (2003)
Sugar, We're Goin Down (2005)
Dance, Dance (2006)
A Little Less Sixteen Candles, A Little More "Touch Me" (2006)
This Aint a Scene, It's an Arms Race (2007)
Thnks fr th Mmrs (2007)
The Take Over, The Breaks Over (2007)
I'm Like a Lawyer with the Way I'm Always Trying to Get You Off (Me & You) (2007)
Beat It (2008)
I Don't Care (2008)
America's Suitehearts (2009)
Alpha Dog (2009)
My Songs Know What You Did In The Dark (Light 'Em Up) (2013)
Alone Together (2014)
Centuries (2014)
Immortals (2014)
The Kids Aren't All Right (2014)
American Beauty/American Psycho (2015)
Uma Thurman	(2015)
Irresistible (2015)
Love From The Other Side (2023)
Heartbreak Feels So Good (2023)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset sivut
Folie a Deux -levyarvostelu
Fall Out Boy Myspacessa (englanniksi)
Fall Out Boy
Fall Out Boy
Thomas G:son

Thomas G:son
Thomas Gustafsson (s. 25. helmikuuta 1968 Skövde, Ruotsi) on ruotsalainen säveltäjä, sanoittaja ja muusikko, joka käyttää taiteilijanimeä Thomas G:son.
Hänet tunnetaan erityisesti Eurovision laulukilpailusta, joihin hän on saanut mukaan 18 kappaletta. Melodifestivaleniin hän on kirjoittanut 69 kappaletta, jonka lisäksi hänen kappaleitaan on osallistunut usean muun maan viisukarsintoihin. Niitä ovat esittäneet muun muassa Loreen, Carola, Sanna Nielsen, Jessica Folcker, Roger Pontare, Arja Koriseva, Kirsi Ranto, Ressu, Guri Schanke, D'NASH, Magnus Carlsson ja Lucía Pérez.
Kappaleet Eurovision laulukilpailussa

| Nr | Vuosi | Laulu | Esittäjä | Maa | Sijoitus |
| --- | --- | --- | --- | --- | --- |
| 1 | 2001 | "Listen to Your Heartbeat" | Friends |  Ruotsi | 5. |
| 2 | 2006 | "Invincible" | Carola |  Ruotsi | 5. |
| 3 | 2007 | "I Love You Mi Vida" | D'NASH |  Espanja | 20. |
| 4 | 2007 | "Ven a bailar conmigo" | Guri Schanke |  Norja | 18. (semifinaali) |
| 5 | 2010 | "In a Moment Like This" | Chanée & Tomas N'evergreen |  Tanska | 4. |
| 6 | 2012 | "Euphoria" | Loreen |  Ruotsi | 1. |
| 7 | 2012 | "Quédate conmigo" | Pastora Soler |  Espanja | 10. |
| 8 | 2013 | "Waterfall" | Nodi Tatishvili & Sophie Gelovani |  Georgia | 15. |
| 9 | 2015 | "Amanecer" | Edurne |  Espanja | 21. |
| 10 | 2015 | "Warrior" | Nina Sublatti |  Georgia | 11. |
| 11 | 2016 | "Alter Ego" | Minus One |  Kypros | 21. |
| 12 | 2016 | "Midnight Gold" | Nika Kotšarov & Young Georgian Lolitaz |  Georgia | 20. |
| 13 | 2017 | "Gravity" | Hovig |  Kypros | 21. |
| 14 | 2018 | "Taboo" | Christabelle |  Malta | 13. (semifinaali) |
| 15 | 2020 | "Mon Alliée (The Best in Me)" | Tom Leeb |  Ranska | kilpailu peruttu |
| 16 | 2023 | "Tattoo" | Loreen |  Ruotsi | 1.  |
| 17 | 2025 | "Esa diva" | Melody |  Espanja |   |
| 18 | 2025 | "Survivor" | Parg |  Armenia |   |
Kappaleet Eurovision laulukilpailussa > Lasten Eurovision laulukilpailu

| Nr | Vuosi | Laulu | Esittäjä | Maa | Sijoitus |
| --- | --- | --- | --- | --- | --- |
| 1 | 2010 | "Allt jag vill ha" | Josefine Ridell |  Ruotsi | 11. |
| 2 | 2014 | "Du är inte ensam" | Julia Kedhammar |  Ruotsi | 13. |
Kappaleet Eurovision laulukilpailussa > Kappaleet Suomen euroviisukarsinnoissa ja Uuden Musiikin Kilpailussa

| Vuosi | Laulu | Esittäjä | Sijoitus |
| --- | --- | --- | --- |
| 2002 | "Who Cares About a Broken Heart" | Johanna | 5. |
| 2002 | "Say You Will, Say You Won’t" | Ressu Redford | 4. |
| 2004 | "I Can't Stop Lovin' You" | Kirsi Ranto | semifinaalin 10. |
| 2004 | "'Til the End of Time" | Arja Koriseva | 10. |
| 2018 | "Domino" | Saara Aalto | 2. |
Abigail Thorn

| Abigail Thorn |
| --- | --- |
 Abigail Thorn tammikuussa 2021.
Henkilötiedot
Syntynyt: 24. huhtikuuta 1993 (ikä 31)  Newcastle upon Tyne, Britannia
Ammatti:  näyttelijä, tubettaja
Muut tiedot
Aktiivisena:  2013–
Koulutus: Master of Arts (MA) St Andrewsin yliopisto ja East 15 Acting School
Abigail Thorn (s. 24. huhtikuuta 1993 Newcastle upon Tyne) on brittiläinen näyttelijä, käsikirjoittaja ja tubettaja, joka tunnetaan parhaiten vuonna 2013 aloitetusta YouTube-kanavastaan Philosophy Tube. Hänen kanavallaan on maaliskuussa 2022 yli miljoona tilaajaa.
Thornin filosofiaa käsittelevät videot olivat aluksi yksinkertaisia, mutta sittemmin hän on tullut tunnetuksi teatraalisuudestaan ja dramaattisuudestaan niin esiintymisen, puvustuksen, maskeerauksen kuin lavastuksenkin osalta. Thorn on poliittiselta kannaltaan vasemmistolainen, ja hänen videonsa käsittelevät usein kriittisesti uusliberalismia, kapitalismia ja äärioikeistoa. Hänen katsotaan usein kuuluvan BreadTube-yhteisöön muiden vasemmistolaisten tubettajien kanssa.
Tammikuussa 2021 julkaistulla videollaan Identity: A Trans Coming Out Story Thorn kertoi olevansa transnainen.
Thorn on käsikirjoittanut lyhytelokuvan Dracula's Ex-Girlfriend sekä näytelmän The Prince, joista jälkimmäisessä hän näytteli pääroolissa.
Tunnetut roolit > Televisiosarjat

| Vuosi  | Teos | Rooli | Huomiot |
| --- | --- | --- | --- |
| 2023 | The Prince | Hotspur | myös käsikirjoittaja |
| 2023 | Django | Jess |  |
| 2024 | The Acolyte | noita Eurus |  |
| 2024 | House of the Dragon | Sharako Lohar |  |
Tunnetut roolit > Videopelit

| Vuosi  | Teos | Rooli | Huomiot |
| --- | --- | --- | --- |
| 2023 | Harmony: The Fall of Reverie | Nora |  |
| 2023 | Baldur's Gate III | Nocturne |  |
Aiheesta muualla

Philosophy Tuben YouTube-kanava
Abigail Thorn IMDb:ssä
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Yhdysvallat 
Taiteenala:  MusicBrainz
Leuvanjoki

Leuvanjoki eli Leuva on kylä Oulun kaupungin Yli-Iin kaupunginosassa, entisen Yli-Iin kunnan alueella. Kylä sijaitsee noin 60 kilometriä Oulun keskustasta koilliseen, ja sen läpi kulkee Leuvanjoki-niminen joki.
Kysymys

Kysymysmerkeistä tehty kysymysmerkki
Kysymys on lauserakenteen muoto tai kommunikaation keino, jolla pyydetään tietoa, varmistusta tai vastausta johonkin asiaan. Kysymys voidaan esittää suullisesti, kirjallisesti tai kehonkielellä.
Suomen kielessä kysymyslause voidaan muodostaa esimerkiksi seuraavilla tavoilla:
kysymyssanoilla, jotka ovat joko pronomineja (esim. kuka, mikä, missä) tai adverbeja (esim. milloin, miten)
-kO-liitepartikkelilla (esimerkiksi: Tuletko?)
joskus ainoastaan intonaatiolla (esimerkiksi: Sinä tulet?)
Kirjoitetussa kielessä kysymyslauseen loppuun tulee kysymysmerkki.
Retorinen kysymys on kysymyksen muodossa esitetty lause, johon ei odoteta vastausta.
Epäsuora kysymyslause on kysymyslausetta muistuttava sivulause, esimerkiksi: Saa nähdä, miten käy.
Historia

Kysymysten esittäminen on ollut keskeinen osa filosofiaa jo antiikin ajoista lähtien. Sokrates kehitti kysymyksiin perustuvan opetusmenetelmän, joka tunnetaan sokraattisena menetelmänä.
Ropz

| ropz> Henkilötiedot |
| --- | --- |
Koko nimi:  Robin Kool
Syntynyt: 22. joulukuuta 1999 (ikä 25)
Kansalaisuus:   Viro
Ammatti:  Ammattipelaaja
Elektronisen urheilun pelaaja
Pelaajanimi:  ropz
Aktiivisena:  2015–
Nyk. joukkue:  – (tammikuu 2025)
Rooli:  lurker
Peli:  Counter-Strike 2
Robin ”ropz” Kool (s. 22. joulukuuta 1999) on virolainen Counter-Strike 2 -ammattilainen. Hän on edustanut viimeisimpänä FaZe Clan -joukkuetta. Counter-Strikeen keskittynyt HLTV on valinnut hänet seitsemästi maailman 20 parhaan pelaajan joukkoon.
Kool saavutti uransa alussa mainetta Counter-Striken ammattilaispelaajille tarkoitetussa FPL-liigassa. Hän kiinnitti siellä kahden ammattilaispelaajan huomion, Dennis ”dennis” Edmanin ja Nikola ”NiKo” Kovačin. Heidän mielestään Kool oli vuoden 2017 potentiaalinen breakout pelaaja. Kool liittyi huhtikuussa 2017 Mouziin ja korvasi yhden sen pitkäaikaisimmista jäsenistä Timo ”Spiidi” Richterin. Hän pelasi ensimmäisen ammattilaisottelunsa kuun puolenvälin paikkeilla Team EnVyUsia vastaan. Kool voitti Mouzissa edustamiensa vuosien aikana merkittävimpänä ESL Pro League Season 10 Finals -turnauksen, ja hänet valittiin sen parhaaksi pelaajaksi. Loppuottelussa fnaticia vastaan hänen keskiarvonsa 1,39 oli selvästi koko ottelun korkein. Se koostui 74 taposta ja 45 kuolemesta.
Kool liittyi maaliskuussa 2022 yhdysvaltalaiseen FaZe Claniin korvaten Olof ”⁠olofmeister” Kajbjerin. Joukkue voitti samana vuonna historiansa ensimmäisen major-turnauksen, PGL Major Antwerpin. Koolista tuli samalla ensimmäiset major-turnauksen voittanut virolainen. Hän sai turnauksesta EVP-palkinnon yhteensä 1,12 keskiarvollaan. Finaalissa Natus Vincereä vastaan hän sai 37 tappoa ja kuoli 35 kertaa. Joukkue voitti maaliskuussa Intel Grand Slam Season 4 -turnauksen ja sai miljoona dollaria palkintorahaa. Hänet valittiin vuonna 2023 kolmen turnauksen parhaaksi pelaajaksi, viimeisimpänä CS Asia Championshipsin. Kool lähti FaZesta vuoden 2024 lopulla, ja HLTV:n toimittajan Guillaume ”neL” Rathierin mukaan hän siirtyisi Team Vitalityyn ilmaissiirolla. Kool kertoi lähteneensä joukkueesta pelatakseen joukkueelle, joka omaa enemmän kapasitettia menestymiseen.
Graaf Sisters

| Graad Sisters Graaf |
| --- | --- | --- |

Studioalbumin tiedot
 Julkaistu: 1998
 Tuottaja(t): Christer Sandelin, Per Adebratt, Tommy Ekman
 Tyylilaji: disco, synthpop, house
 Kesto: 39.02
 Levy-yhtiö: Sony BMG
Listasijoitukset
  16.  26.
Graaf Sisters on ruotsalaisen yhtyeen Graafin julkaisema esikoisalbumi vuodelta 1998. Se sisältää hitit "You Got What I Want", "Never Never, Give It Up" ja "Heartbreaker". "Heartbreaker" on cover-balladi Dionne Warwickin hitistä.
Kappaleet

Hold You – 4.05
You Got (What I Want) – 4.26
Never Never – 3.09
I Wish – 4.18
Let it Be Forever – 4.04
Close to You – 2.50 (feat. D-Flex)
Give it Up – 3.54
Heartbreaker – 4.28
Goo Good Goodie Goodbye – 3.20 (tuottanut Martin Pihl & Ron 'N' Raz)
I Wanna Be Your Lover – 3.35
Outro – 1.02
Kokoonpano

Hannah Graaf – laulu
Magdalena Graaf – laulu
Björn Engelmann – masteroija
Christer Sandelin – tuottaja
Per Adebratt – tuottaja
Tommy Ekman – tuottaja
Aiheesta muualla

Graaf Sisters discogs.com -sivustolla
Old-time Radio

Ennen televisiota radio vastasi perheen viihteestä.
Old-time Radio on yhdysvaltalainen käsite, joka viittaa radiotoimintaan yleisradiotoiminnan synnystä 1950-luvun lopulle saakka, jolloin televisio korvasi radion ensisijaisena sähköisen viestinnän välineenä. Radion kuulijakunta oli suuri ja C. E. Hooperin tilastojen mukaan esimerkiksi vuonna 1947 radiota kuunteli 82 % Yhdysvaltojen kansalaisista. Radiolähetykset sisälsivät muun muassa musiikkia, kuunnelmia ja uutislähetyksiä. Samaan aikakauteen viittaa myös käsite Golden Age of Radio.
Ensimmäinen radiolähetys julkiseen verkkoon tapahtui jouluaattona 1906, jolloin kanadalainen keksijä Reginald Fessenden lähetti "eetteriin" viulumusiikkia sekä raamatunsäkeitä. Titanicin haaksirikko lisäsi radion käyttöä viestintävälineenä.
Aikakauden voi katsoa päättyneen syyskuun lopussa 1962, jolloin music radio korvasi radiovastaanotossa OTR-fanit Yhdysvalloissa. Silloin päättyi kuuluisa kuunnelmasarja Yours Truly, Johnny Dollar.
Landon Dickerson

Philadelphia Eaglesin Landon Dickerson vuonna 2022.
Landon Dickerson (s. 30. syyskuuta 1998 Hickory, Pohjois-Carolina, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on hyökkäyksen sisempi linjamies. Dickerson edustaa NFL-joukkue Philadelphia Eaglesia. Ennen NFL-uraansa hän pelasi Floridan osavaltionyliopiston ja Alabaman yliopiston joukkueissa. Eagles varasi hänet toisella kierroksella 37. varausvuorolla vuoden 2021 NFL:n varaustilaisuudessa. Heinäkuussa 2021 Dickerson teki Eaglesin kanssa tulokassopimuksen. Maaliskuussa 2024 Dickerson teki Eaglesin kanssa nelivuotisen ja yhteensä 87 miljoonan dollarin arvoisen jatkosopimuksen. Dickerson oli mukana Eaglesin joukkueessa, kun Eagles voitti Super Bowl LIX:n kaudella 2024. Hänet on valitty Pro Bowl-tähdistöotteluu kolme kertaa kausina 2022, 2023 ja 2024. Dickerson on pelannut 63 NFL:n runkosarjan ottelua. Näissä otteluissa hänellä on yksi taklaus. Dickerson on pelannut yhdeksän NFL:n pudotuspelien ottelua ilman tilastomerkintöjä. Uran tilastot päivitetty kauden 2024 jälken.
Lievestuore

| Lievestuore |
| --- | --- |
 Lievestuoreen vanha kirjasto
 fiLievestuore 
 62°15′47″N, 26°12′14″E 
Kunta:  Laukaa
Maakunta:  Keski-Suomen maakunta
Seutukunta:  Jyväskylän seutukunta
Maantiede
Kokonaispinta-ala:  7,1 km²
Väestö
Väkiluku (2020):  2 369
Väestötiheys:  331,3 as./km²
Muuta
Postinumero:  41400
 https://www.lievestuore.fi/ 
Lievestuore on taajama Laukaan kunnassa Keski-Suomessa. Lievestuore sijaitsee Laukaan kunnan eteläosassa, valtatie 9:n (E63) varrella ja Lievestuoreenjärven etelärannalla. Taajama on Laukaan kolmanneksi suurin ja ensimmäiseksi teollistunut taajama. Kaupallisesti alue kuuluu Jyväskylän markkina-alueeseen ja valtaosa varsinkin erikoiskaupan asioinneista suuntautuu Jyväskylään.
Vuoden 2020 lopussa Lievestuoreella (kunnan määrittelemällä tilastoalueella) oli 2 369 asukasta, joista 1 954 eli taajaman keskustassa ja 415 ympäristössä. Vuoden 2016 lopussa asukkaita oli 2 505.
Lievestuore on ollut yksi Laukaan virallisista rekisterikylistä, johon on kuulunut lähes koko Lievestuoreenjärven ympärys.
Lievestuoreen suurin työnantaja on puolustus- ja turvallisuusalan viestintäelektroniikkaa kehittävän, Millog-konserniin kuuluvan Senop Oy:n Lievestuoreen toimipiste, joka työllistää vajaat 200 henkeä. Alueella toimi aikaisemmin puolustusvoimien Lievestuoreen varikko, joka lopetti toimintansa vuonna 2007.lähde?
Nimi

Lievestuoreen nimen alkuperä on epäselvä. Nimeä on selitetty ainakin suomen sanoilla lieve (gen. liepeen) eli ’reuna’ tai lieve (gen. lieveen), ’vesijättömaa’. Sana tuore esiintyy Pohjois-Suomessa merkityksessä ’kosteikko, kulonkiertämä’. Todennäköisesti nimi ei kuitenkaan ole suomalaisperäinen, vaan mahdollisesti ajan saatossa suomen ääntämykseen mukautunut saamelaisperäinen paikannimi. Nimen taustalla olevat sanat ja nimeämisperuste jäävät joka tapauksessa epäselviksi. Alun perin nimellä on viitattu järveen, sittemmin Tuuloksen eräomistuksiin (Leffuitorij, 1552) ja myöhemmin kylään.
Nimestä voidaan käyttää adessiivia Liepeellä, ablatiivia Liepeeltä ja allatiivia Liepeelle, mutta näitä muotoja pidetään leikillisinä.
Historiaa

Lievestuoreenjärven seutu oli hämäläisten, pääosin Tuuloksen erämaata 1500-lukuun asti. Alueella oli kaksi Lievestuoreeksi kutsuttua eräkappaletta, joista toinen kuului Tuuloksen Juttilan kylälle ja toinen Toivaalan kylälle. Varhaisin tieto asutuksesta on vuodelta 1560, jolloin Toivaalan erämaalla mainitaan uudisasukkaana savolainen Paavali Puttonen, Naarantaipaleen talon perustaja. Juttilan mailla oli vuodesta 1564 vuoteen 1571 lampuotina Markku Jussinpoika, minkä jälkeen alue oli autiona. Myös Lammin Porkkalan kartanolla oli vuodesta 1565 alkaen lampuotitila seudulla, joka nimettiin Markkulaksi vuosisadan lopussa silloisen lampuodin mukaan.
Laukaan kylien rajat vakiintuivat viimeistään 1600-luvun alussa. Yleensä seudulla kaikki saman järven rannalle perustetut uudistalot luettiin yhteen kylään, mutta myös rälssiomistuksista muodostettiin usein virallisia kyliä. Lievestuoreen kylään luettiin aluksi kaikki Lievestuoreenjärven ympärillä sijainneet talot, mutta Naarantaipale ja siitä vuonna 1571 erotettu Puttola päätyivät lopulta Leppäveden kylän yhteyteen, tosin vuonna 1579 talot luettiin Niemisjärven kylään. Myöhemmin Lievestuoreen kylää laajennettiin liittämällä siihen kolme Skytte-suvun lampuotitilaa: Leivonniemi (myöhempi Simuna) Leivonveden rannalla, Rusila nykyisen Hankasalmen Niemisjärven rannalla sekä Taipale (Hytölä) Sumiaisten alueella, joten Lievestuore koostui pelkästään rälssitaloista. Vuonna 1571 autioitunut lampuotitila asutettiin uudelleen vuonna 1611; taloa alettiin kutsua Montolaksi silloisen lampuodin Jussi Montosen mukaan. Talo oli aluksi sijainnut järven pohjoispäässä Ahturinniemellä, mutta siirrettiin myöhemmin nykyiselle paikalleen Montolanniemeen. Montoset asuttivat taloa 1670-luvulle saakka, joiden jälkeen talossa asuivat Valkoset. Saarilammin talo erotettiin Montolasta vuonna 1771. Vuodesta 1694 Montolan ja Leivonniemen tilat eivät olleet enää rälssiomistuksia, vaan kruununtiloja.
Vuonna 1776 Lievestuore koostui Markkulan, Montolan, Rusilan, Simunan ja Hytölän jakokunnista. Isonjaon aikana Lievestuoreen rajoja muutettiin jälleen, sillä kylä oli hyvin hajanainen eivätkä kaikki sen talot olleet enää rälssiomistuksiakaan. Vuonna 1829 Simunan jakokunta siirrettiin Kapeekosken kylään, Rusilan jakokunta Niemisjärven kylään ja Hytölän jakokunta Sumiaisten kylään. Samalla Kangas-Naaranputtolan jakokunta siirrettiin asukkaiden pyynnöstä Lievestuoreeseen. Tähän jakokuntaan kuului myös Hohonmaan ulkopalsta, joka ei sopinut viljeltäväksi ja otettiin vuonna 1831 valtionpuistoksi.
Ennen alueen teollistumista Lievestuoreella tarkoitettiin kansanomaisesti koko järven ympäröivää rekisterikylää, kun taas nykyisen taajaman paikkaa kutsuttiin Hohoksi Hohonmaan valtionpuiston mukaan. Jyväskylä–Pieksämäki-radan rakentaminen alkoi vuonna 1913. Radan varrelle Lievestuoreeseen perustettiin vuonna 1914 postipysäkki, joka laajennettiin vuonna 1919 postiasemaksi. Lievestuoreen nykyinen rautatieasema tuotiin vuonna 1929 Karjalasta Humaljoen kylästä.
Historiaa > Sellutehdas

Lievestuoreen selluloosatehdas (aik. sulfaattiselluloosatehdas) oli toiminnassa vuosina 1927–1985, aluksi nimellä Haarlan Selluloosayhtiö (1927–1967) ja myöhemmin Keski-Suomen Selluloosa Oy (1971–1985). Tehdas oli toiminta-aikanaan Laukaan suurimpia työnantajia. Tehdas valmisti aluksi sulfaattiselluloosaa, kunnes 1950-luvulla siirryttiin sulfiittiselluloosan tuottamiseen. Tamperelainen liikemies Rafael Haarla perusti tehtaan Lievestuoreelle 1927, koska alueelta oli saatavissa raakapuuta, joka voitiin uittaa edullisesti tehtaalle. Lievestuoreen kautta kulki myös 1918 valmistunut Jyväskylä–Pieksämäki-rata.
Historiaa > Lipeälampi

Lievestuore muistetaan haisevasta Lipeälammestaan, johon 1920–1980-luvuilla toiminut Lievestuoreen sellutehdas laski jätteensä. Lampea on 1990- ja 2000-luvuilla puhdistettu, eikä nykyinen maapohja enää sanottavasti haise. Itse tehtaasta on nykyisin jäljellä enää vain perustusten jäänteitä. ”Lievestuoreen Liisa” oli Irwin Goodmanin esittämä suosittu kappale vuodelta 1971. Siinä kerrotaan myös Lipeälammen aiheuttamista hajuhaitoista.
Historiaa > Kansalaisopisto ja yhteiskoulu

Sellutehtailija Haarla tuki voimakkaasti kylän sivistyspyrkimyksiä. Vuonna 1946 perustettiin Lievestuoreen kansalaisopisto, joka toimi osana setlementtiliikettä. Ohjelmassa oli aluksi ammatillisia aineita ja vieraita kieliä. Opisto sai 1961 Haarlalta oman toimitilan. Lievestuoreen yhteiskoulu oli perustamisvuonnaan 1948 Laukaan ensimmäinen oppikoulu.
Liikenneyhteydet

Lievestuore on valtateiden 9, 13 ja 23 varrella, vaikkakaan valtatietä ei kulje itse taajaman läpi. Alueella kulkee runsaasti linja-autoja. Jyväskylän keskustaan on matkaa noin 25 km ja Laukaan kirkonkylään 30 km.
Lievestuoreen rautatieasema aivan taajaman keskellä on yksi rataosan Jyväskylä–Pieksämäki asemista. Liikennepaikka sijaitsee 24,8 kilometrin päässä Jyväskylästä. Kesällä 2014 matkustajajunat lakkasivat pysähtymästä Lievestuoreella. Aiemmin asemalta oli lopetettu lipunmyynti ja asemarakennus siirtynyt yksityisomistukseen.